
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 22 

13 Φεβρουάριου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 12 

Τροποποίηση του π.δ. 60/2006 «Αξιολόγηση των 
μαθητών του Ενιαίου Λυκείου» (ΦΕΚ 65 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του ν. 2525/ 
1997 (ΦΕΚ 188 Α'/23.9.1997) «Ενιαίο Λύκειο, πρόσβαση των 
αποφοίτων του στην Τριτοβάθμια Εκπαίδευση, αξιολό¬ 
γηση του Εκπαιδευτικού έργου και άλλες διατάξεις» 
όπως συμπληρώθηκαν με τις διατάξεις του άρθρου 1 
του ν. 2909/2001 (ΦΕΚ 90 Α'/2.5.2001). 

2. Τις διατάξεις του ν. 3699/2008 (ΦΕΚ 199 Α') 
2.10.2008. 

3. Τις διατάξεις του π.δ. 105/2006 (ΦΕΚ 102 Α') 
24.5.2006. 

4. Τις διατάξεις του π.δ. 36/2008 (ΦΕΚ 61 Α') 
10.4.2008. 

5. Τη γνώμη των Τμημάτων Δευτεροβάθμιας Γενικής 
Εκπαίδευσης και Ειδικής Αγωγής του Παιδαγωγικού Ιν¬ 
στιτούτου που διατυπώθηκε στις υπ’ αριθμ. 43 και 13 
πράξεις τους, αντίστοιχα. 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του τακτικού προϋπολο¬ 
γισμού για το τρέχον και τα επόμενα οικονομικά έτη. 

7. Την υπ’ αριθμ. 13/2009 Γνωμοδότηση του Σ.τ.Ε. 
μετά από πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1 

Τροποποιούμε και συμπληρώνουμε τις διατάξεις του 
π.δ. 60/2006 (ΦΕΚ 65 Α') «Αξιολόγηση των μαθητών του 
Ενιαίου Λυκείου», όπως τροποποιήθηκε με τις διατάξεις 
των π.δ. 105/2006 (ΦΕΚ 102 Α') και 36/2008 (ΦΕΚ 61 Α') 
ως ακολούθως: 

1. Η τελευταία περίοδος του άρθρου 2 αντικαθίσταται 
ως ακολούθως : 

«Το Β' τετράμηνο αρχίζει στις 21 Ιανουάριου και λήγει 
τον μήνα Μάιο σε ημερομηνία που ορίζεται με απόφαση 
του Υπουργού Εθνικής Παιδείας και Θρησκευμάτων». 

2. Η παράγραφος 4 του άρθρου 3 αντικαθίσταται ως 
ακολούθως: 

«4. Το μάθημα επιλογής «Αρχές Οικονομικής Θεωρίας» 


εξετάζεται γραπτώς σε επίπεδο σχολικής μονάδας ή 
σε εθνικό επίπεδο με κοινά θέματα. Για τη συμμετοχή 
στις εξετάσεις σε εθνικό επίπεδο στο μάθημα αυτό ο 
μαθητής υποβάλλει στο Λύκειό του αίτηση σε χρονικό 
διάστημα που καθορίζεται με απόφαση του Υπουργού 
Εθνικής Παιδείας και Θρησκευμάτων. Ειδικά για το σχο¬ 
λικό έτος 2008-2009 η αίτηση υποβάλλεται από 1 μέχρι 
20 Φεβρουάριου του έτους 2009.» 

3.α. Η τελευταία περίοδος της παραγράφου 1 του 
άρθρου 13 αντικαθίσταται ως ακολούθως: «Για την 
υποβοήθηση της επιτροπής στο έργο της με απόφαση 
του Προέδρου ορίζονται μέχρι εκατόν σαράντα (140) 
υπάλληλοι του Δημοσίου ή Ν.Π.Δ.Δ. ή Οργανισμών του 
Δημοσίου ή εκπαιδευτικοί λειτουργοί.» 

β. Στην πρώτη περίοδο του εδαφίου γ της παραγρά¬ 
φου 2 του ίδιου άρθρου η φράση «και πέντε βοηθούς 
γραμματείς» αντικαθίσταται με τη φράση «και μέχρι 
οκτώ βοηθούς γραμματείς». 

γ. Στην τελευταία περίοδο του εδαφίου γ της παρα¬ 
γράφου 2 του ίδιου άρθρου η φράση « μέχρι τριάντα» 
αντικαθίσταται με τη φράση «μέχρι τριάντα πέντε». 

δ. Στο τέλος της παραγράφου 2 του ιδίου άρθρου 
προστίθεται εδάφιο στ ως ακολούθως «στ. Ως πρόε¬ 
δρος, αντιπρόεδρος ή μέλος της Κ.Ε.Ε. μπορεί να ορί¬ 
ζεται και ομότιμος καθηγητής». 

ε. Στο τέλος της παραγράφου 3 του ιδίου άρθρου 
προστίθεται περίοδος ως ακολούθως: «Στην εκτέλεση 
των καθηκόντων του ο περιφερειακός επόπτης εξετά¬ 
σεων συνεπικουρείται από τον οικείο προϊστάμενο της 
Διεύθυνσης Διοικητικής και Οικονομικής Υποστήριξης 
και σε περίπτωση κωλύματος από το νόμιμο αναπλη¬ 
ρωτή του.» 

στ. Στο τέλος της περίπτωσης ί της παραγράφου 4 
του ίδιου άρθρου προστίθεται η φράση « και σε περί¬ 
πτωση κωλύματος το νόμιμο αναπληρωτή του ή καθη¬ 
γητή με βαθμό Α'». 

ζ. Στο τέλος της περίπτωσης ϋ της παραγράφου 4 
του ίδιου άρθρου προστίθεται η φράση « ή τους νόμι¬ 
μους αναπληρωτές τους και σε περίπτωση κωλύματος 
καθηγητές με βαθμό Α'». 

η. Στην δεύτερη περίοδο της περίπτωσης ί ί ί της 
παραγράφου 4 του ίδιου άρθρου και μετά τη φράση 
«με το οικείο βαθμολογικό κέντρο» προστίθεται η 

φράση « ή το χώρο συγκέντρωσης των γραπτών 
δοκιμίων, που ορίζεται από τον Περιφερειακό Διευθυντή 
Εκπαίδευσης». 

θ. Στο τέλος της παραγράφου 5 του ιδίου άρθρου 
προστίθεται περίοδος «Με την ίδια απόφαση ορίζονται 
τα αναπληρωματικά μέλη του Προέδρου των μελών και 
του Γραμματέα της Επιτροπής.» 

ι. Στο εδάφιο α της παραγράφου 6 του ιδίου άρθρου 
προστίθεται δεύτερη περίοδος ως ακολούθως: «Δεν 
μπορεί να συμμετέχει στην Κεντρική Επιτροπή Εξετάσε¬ 
ων όποιος προετοιμάζει εκτός σχολικού προγράμματος 
μαθητές για τις πανελλαδικές εξετάσεις ή συνδέεται 
με οποιαδήποτε σχέση με ιδιωτικό εκπαιδευτικό φορέα 
στον οποίο προετοιμάζονται υποψήφιοι των πανελλαδι¬ 
κών εξετάσεων καθώς επίσης και όποιος είναι συγγρα¬ 
φέας εξωσχολικού βοηθήματος το οποίο είναι συναφές 
με το εξεταζόμενο μάθημα.» 

ια. Στην παράγραφο 6 του ιδίου άρθρου προστίθεται 
εδάφιο γ ως ακολούθως: 

«γ. Δεν μπορεί να μετέχει στη Νομαρχιακή Επιτροπή 
με οποιαδήποτε ιδιότητα σύζυγος υποψηφίου και γενικά 
όποιος έχει συγγένεια εξ αίματος ή εξ αγχιστείας μέχρι 
και τρίτου βαθμού με εξεταζόμενο που εξετάζεται σε 
εξεταστικό κέντρο της οικείας Διεύθυνσης ή του Γ ρα¬ 
φείου Δευτεροβάθμιας Εκπαίδευσης.» 

4. Η τρίτη περίοδος της περίπτωσης γ του εδαφίου 1 
της ενότητας: «Β Νεοελληνική Γλώσσα» του άρθρου 15 
αντικαθίσταται ως ακολούθως: «Το πρώτο θέμα βαθμο¬ 
λογείται με 25 μονάδες, το δεύτερο θέμα βαθμολογείται 
με 35 μονάδες, οι οποίες κατανέμονται σε επιμέρους 
ερωτήσεις, ενώ το τρίτο θέμα βαθμολογείται με 40 
μονάδες.» 

5. Στην τρίτη περίοδο της παραγράφου 2 του άρθρου 
18 η πρώτη λέξη «Παράλληλα» αντικαθίσταται με τη 
φράση «Επίσης μπορεί να». 

6. Η παράγραφος 3 του άρθρου 20 αντικαθίσταται 
ως ακολούθως: 

«3. α) Αν ο μαθητής που εξετάζεται σε εθνικό επίπεδο 
φέρει μαζί του στην αίθουσα στην οποία εξετάζεται 
αντικείμενο ή μέσο από τα αναφερόμενα στην παρά¬ 
γραφο 2 του άρθρου αυτού ή αντιγράφει κατά τη διάρ¬ 
κεια της εξέτασης από βιβλίο ή οποιουδήποτε είδους 
σημειώσεις ή από γραπτό δοκίμιο άλλου εξεταζομένου, 
ή θορυβεί και δε συμμορφώνεται με τις υποδείξεις των 
επιτηρητών επιχειρώντας να αντιγράψει ή εμποδίζοντας 
την εξέταση άλλων εξεταζομένων ή δολιεύεται με άλλο 
τρόπο την εξέτασή του, απομακρύνεται από την αίθου¬ 
σα εξέτασης με αιτιολογημένη απόφαση της Λυκειακής 
επιτροπής και το γραπτό δοκίμιο βαθμολογείται από τη 
Λυκειακή επιτροπή με τον κατώτερο βαθμό μηδέν (0). Η 
Λυκειακή επιτροπή πριν από την επιβολή της ανωτέρω 
ποινής καλεί σε προφορική απολογία τον μαθητή και 
συντάσσει σχετικό πρακτικό που υπογράφεται από τον 
πρόεδρο, τα δύο της μέλη και τον γραμματέα αυτής. 
Τα οποιαδήποτε αποδεικτικά στοιχεία επισυνάπτονται 
στο πρακτικό. 

β) Αν πρόκειται για μάθημα που εξετάζεται σε επίπε¬ 
δο σχολικής μονάδας, με απόφαση του Διευθυντή του 
Λυκείου και μετά από εισήγηση των διδασκόντων το 
εξεταζόμενο μάθημα, το γραπτό δοκίμιο βαθμολογεί¬ 
ται με τον κατώτερο βαθμό μηδέν (0). Κατά τα λοιπά 
ισχύουν όσα αναφέρονται στο εδάφιο α της παρούσας 
παραγράφου. Όπου στο εδάφιο α αναφέρεται λυκειακή 


επιτροπή νοείται ο Διευθυντής του Λυκείου, οι επιτηρη¬ 
τές και οι διδάσκοντες το εξεταζόμενο μάθημα.» 

7. α. Στην πρώτη περίοδο της παραγράφου 3 του 
άρθρου 21 η φράση « μέχρι δέκα τρία (13) κατ’ ανώτατο 
όριο» αντικαθίσταται από τη φράση «μέχρι δέκα οκτώ 
(18) και ανάλογα με τον αριθμό των γραπτών δοκιμίων 
για κάθε μάθημα που βαθμολογείται στο Β.Κ.» 

β. Στην τέταρτη περίοδο της παραγράφου 3 του ίδιου 
άρθρου η φράση «ένα βοηθό γραμματέα» αντικαθίσταται 
από τη φράση « μέχρι τρεις (3) βοηθούς γραμματείς». 

γ. Η παράγραφος 4 του ιδίου άρθρου αντικαθίσταται 
ως ακολούθως: «4. Τα μέλη κάθε Β.Κ. είναι και συντο¬ 
νιστές των βαθμολογητών για τα αντίστοιχα με την 
ειδικότητά τους εξεταζόμενα μαθήματα, μεταφέρουν 
στους βαθμολογητές οδηγίες της Κεντρικής Επιτροπής 
Εξετάσεων (ΚΕΕ) Ημερήσιων και Εσπερινών Γ ενικών Λυ¬ 
κείων, παρακολουθούν τη διαδικασία βαθμολόγησης και 
παρεμβαίνουν όταν κριθεί αναγκαίο, ώστε να επιτυγχά¬ 
νεται η μεγίστη δυνατή σύγκλιση στην αξιολόγηση των 
βαθμολογητών σε κάθε Β.Κ.». 

δ. Η τρίτη περίοδος της παραγράφου 8 του ιδίου 
άρθρου αντικαθίσταται ως ακολούθως:« Ο πρώτος βαθ¬ 
μολογητής αναγράφει με κόκκινο στυλό το βαθμό στον 
ειδικό χώρο κάθε γραπτού, υπογράφει στην ειδική θέση 
του γραπτού και μετά την ολοκλήρωση της διόρθωσης 
επιστρέφει τα γραπτά στην επιτροπή του Β.Κ.». 

ε. Η δεύτερη περίοδος της παραγράφου 9 του ιδίου 
άρθρου αντικαθίσταται ως ακολούθως: «Ο δεύτερος 
βαθμολογητής σημειώνει με πράσινο στυλό ελλείψεις, 
σφάλματα, αδυναμίες ή ατέλειες πάνω στο γραπτό και 
αναγράφει το βαθμό στον ειδικό χώρο κάθε γραπτού. 
Όταν ολοκληρώσει τη διόρθωση των γραπτών τα πα- 
ραδίδει στην επιτροπή του Β.Κ.» 

στ. Στο τέλος της παραγράφου 11 του ίδιου άρθρου 
προστίθεται περίοδος ως ακολούθως: «Δεν μπορεί να 
είναι Πρόεδρος Βαθμολογικού Κέντρου όποιος έχει σύ¬ 
ζυγο υποψήφιο ή συγγένεια εξ αίματος ή εξ αγχιστείας 
μέχρι και τρίτου βαθμού με υποψήφιο που συμμετέχει 
στις απολυτήριες εξετάσεις των Γ ενικών Λυκείων των 
μαθημάτων που εξετάζονται σε πανελλαδικό επίπε¬ 
δο». 

8. α. Στη δεύτερη περίοδο της παραγράφου 2 του άρ¬ 
θρου 22 η φράση «διορθώνει το γραπτό δοκίμιο με 
μαύρο στυλό με την ίδια διαδικασία που αναφέρεται στο 
άρθρο 21 του παρόντος» αντικαθίσταται με τη φράση 
«διορθώνει το γραπτό δοκίμιο με μαύρο στυλό με την 
ίδια διαδικασία που αναφέρεται στην παράγραφο 9 του 
άρθρου 21 του παρόντος». 

β. Στο τέλος του ιδίου άρθρου προστίθεται παράγρα¬ 
φος 5 ως ακολούθως: 

«5. Από το σχολικό έτος 2009-2010 και εφεξής ο κάθε 
βαθμολογητής ή αναβαθμολογητής αναγράφει στον 
ειδικό χώρο του γραπτού το βαθμό με τον οποίο βαθ¬ 
μολογεί το κάθε ερώτημα ή υποερώτημα με βάση την 
καθορισμένη από την Κ.Ε.Ε. βαθμολογία.». 

9. Στην πρώτη περίοδο της παραγράφου 3 του άρ¬ 
θρου 25 μετά τη φράση «από την ημέρα λήξης των 
απολυτηρίων εξετάσεων του Ιουνίου» προστίθεται η 
φράση «και εντός δέκα (10) ημερών από τη λήξη των 
πανελλαδικώς εξεταζομένων μαθημάτων αν πρόκειται 
για πανελλαδικώς εξεταζόμενα μαθήματα.» 

10. α. Στο εδάφιο α της παραγράφου 4 του άρθρου 
36 η φράση των Σχολικών Μονάδων Ειδικής Αγωγής 

(ΣΜΕΑ) αντικαθίσταται από τη φράση: «των Σχολικών 
Μονάδων Ειδικής Αγωγής και Εκπαίδευσης (ΣΜΕΑΕ)» 
β. Στο εδάφιο β της παραγράφου 4 του ίδιου άρθρου 
η φράση «βεβαιωμένη με τη διαδικασία του άρθρου 27 
του παρόντος» αντικαθίσταται από τη φράση: «βεβαι¬ 
ωμένη από την οικεία Πρωτοβάθμια ή Δευτεροβάθμια 
Υγειονομική Επιτροπή.» 

Άρθρο 2 

Το άρθρο 27 του π.δ. 60/2006 αντικαθίσταται ως ακο¬ 
λούθως: 

«Αρθρο 27 

Εξέταση των μαθητών με αναπηρία και ειδικές εκ¬ 
παιδευτικές ανάγκες . 

1. Οι μαθητές με αναπηρία και ειδικές εκπαιδευτικές 
ανάγκες που αναφέρονται στο ν. 3699/2008 (ΦΕΚ 199 
τ. Α') εξετάζονται προφορικά ή γραπτά, κατά περίπτω¬ 
ση, ανάλογα με τις δυνατότητές τους και αξιολογούνται 
με βάση το ένα (1) από τα δύο (2) προβλεπόμενα είδη 
εξέτασης και μόνο. Ειδικότερα: 

α) Εξετάζονται μόνο προφορικά κατόπιν αίτησής τους 
οι μαθητές που αδυνατούν να υποστούν γραπτή εξέ¬ 
ταση επειδή: 

ι) είναι τυφλοί, σύμφωνα με τον ν. 958/1979 (ΦΕΚ 191 Α') 
ή είναι αμβλύωπες με χαμηλή όραση και έχουν ποσοστό 
αναπηρίας στην όρασή τους τουλάχιστον 67%, 
ιι) έχουν κινητική αναπηρία τουλάχιστον 67% μόνιμη 
ή προσωρινή, που συνδέεται με τα άνω άκρα, 
ιιι) πάσχουν από σπαστικότητα των άνω άκρων, 
ιν) πάσχουν από κάταγμα ή άλλη προσωρινή βλάβη 
των άνω άκρων που καθιστά αδύνατη τη χρήση τους 
για γραφή, 

ν) παρουσιάζουν ειδικές μαθησιακές δυσκολίες όπως 
δυσλεξία, δυσγραφία, δυσαριθμησία, δυσαναγνωσία, δυ- 
σορθογραφία. 

Η σχετική αίτηση υποβάλλεται στο Λύκειό τους συ- 
νοδευόμενη από τη γνωμάτευση σύμφωνα με το ισχύον 
κάθε φορά σύστημα πιστοποίησης αναπηρίας της οι¬ 
κείας υγειονομικής επιτροπής για τις περιπτώσεις ι έως 
ιν, από την οποία να προκύπτει ότι η επίδοσή τους στα 
μαθήματα δεν είναι δυνατόν να ελεγχθεί με γραπτές 
εξετάσεις. Για την περίπτωση ν απαιτείται γνωμάτευση 
από τα οικεία Κέντρα Διαφοροδιάγνωσης, Διάγνωσης 
και Υποστήριξης Ειδικών Εκπαιδευτικών Αναγκών (ΚΕ- 
ΔΔΥ), που λειτουργούν στις έδρες των Νομαρχιακών 
Αυτοδιοικήσεων και των Νομαρχιακών Διαμερισμάτων 
της παραγράφου 2 του άρθρου 12 του ν. 3699/2008 
ή από τα πιστοποιημένα από το Υπουργείο Εθνικής 
Παιδείας και Θρησκευμάτων Ιατροπαιδαγωγικά Κέντρα 
(ΙΠΔ), στην οποία θα αναγράφεται η ειδική μαθησιακή 
δυσκολία του μαθητή καθώς και ο χρόνος επαναξιο¬ 
λόγησής του. 

β) Οι μαθητές με φάσμα αυτισμού εξετάζονται μόνο 
ι) γραπτά ή ιι) προφορικά. Για τις περιπτώσεις αυτές 
απαιτείται γνωμάτευση από τα οικεία ΚΕΔΔΥ, που λει¬ 
τουργούν στις έδρες των Νομαρχιακών Αυτοδιοικήσεων 
και των Νομαρχιακών Διαμερισμάτων της παραγράφου 
2 του άρθρου 12 του ν. 3699/2008 ή τα πιστοποιημένα 
από το Υπουργείο Εθνικής Παιδείας και Θρησκευμάτων 
Ιατροπαιδαγωγικά Κέντρα (ΙΠΔ) στην οποία θα ανα¬ 
γράφεται η ειδική μαθησιακή δυσκολία του μαθητή, 
ο προφορικός ή ο γραπτός τρόπος εξέτασης καθώς 
και ο χρόνος επαναξιολόγησής του. Η σχετική αίτηση 


υποβάλλεται στο Λύκειό τους συνοδευόμενη από τη 
γνωμάτευση των αναφερομένων Κέντρων. 

γ) Εξετάζονται μόνο γραπτά οι μαθητές που έχουν 
ιδιαίτερα σοβαρά προβλήματα ακοής (κωφοί, βαρήκο¬ 
οι) σε ποσοστό 67% και πάνω και όσοι παρουσιάζουν 
προβλήματα λόγου και ομιλίας (δυσαρθρία, τραυλισμός) 
καθώς και προβλήματα επιληψίας, τα οποία πιστοποι¬ 
ούνται από την οικεία υγειονομική Επιτροπή ύστερα 
από αίτηση του ενδιαφερομένου. Η σχετική αίτηση 
υποβάλλεται στο Λύκειό τους συνοδευόμενη από τη 
γνωμάτευση σύμφωνα με το ισχύον κάθε φορά σύστημα 
πιστοποίησης αναπηρίας. 

δ) Ειδικά για τους μαθητές που είναι τυφλοί, σύμφωνα 
με τον ν. 958/1979 (ΦΕΚ 191 Α') ή είναι αμβλύωπες με 
χαμηλή όραση οι οποίοι έχουν ποσοστό αναπηρίας στην 
όρασή τους τουλάχιστον 67% ή παρουσιάζουν σοβαρά 
προβλήματα ακοής (κωφός, βαρήκοος), γνωματεύσεις 
χορηγούνται και από τις Ιατροπαιδαγωγικές Υπηρεσίες 
του Κέντρου Εκπαίδευσης και Αποκατάστασης Τυφλών 
(ΚΕΑΤ) και του Εθνικού Κέντρου Κωφών (ΕΙΚ) εφόσον 
πιστοποιηθούν από το Υπουργείο Υγείας και Κοινωνικής 
Αλληλεγγύης ως Ιατροπαιδαγωγικές Υπηρεσίες. 

ε) Όταν υπάρχει διάσταση απόψεων μεταξύ των γνω¬ 
ματεύσεων των ΚΕΔΔΥ και ΙΠΔ για τον ίδιο μαθητή, 
δίδεται το δικαίωμα προσφυγής σε πενταμελή Δευτε¬ 
ροβάθμια Ειδική Διαγνωστική Επιτροπή Αξιολόγησης 
(ΕΔΕΑ), η οποία συγκροτείται με απόφαση του Περιφε¬ 
ρειακού Διευθυντή Εκπαίδευσης. Η απόφαση της δευ¬ 
τεροβάθμιας ΕΔΕΑ είναι οριστική. Στην περίπτωση που 
υπάρχει διάσταση απόψεων μεταξύ των γνωματεύσεων 
των ΚΕΔΔΥ και των ΙΠΔ για τον ίδιο μαθητή και δεν έχει 
γίνει προσφυγή στην πενταμελή Δευτεροβάθμια ΕΔΕΑ, 
υπερισχύει η γνωμάτευση του ΚΕΔΔΥ. Σε περίπτωση 
προσφυγής στην ΕΔΕΑ η σχετική αίτηση και η γνωμά¬ 
τευση υποβάλλεται στο Διευθυντή του οικείου Λυκείου 
το αργότερο μέχρι 31 Μαρτίου εκάστου έτους. 

στ) Τυχόν γνωματεύσεις ή διαγνωστικές εκθέσεις των 
ΚΔΑΥ ή των Ιατροπαιδαγωγικών Κέντρων, που έχουν 
εκδοθεί πριν από την ισχύ του παρόντος Διατάγματος, 
εξακολουθούν να ισχύουν, εφόσον μέχρι την ημερομηνία 
λήξης της προθεσμίας υποβολής της σχετικής αίτησης 
δεν έχει παρέλθει τριετία από την έκδοσή τους. 

ζ) Δεν γίνονται δεκτές οι γνωματεύσεις οι οποίες ανα¬ 
φέρουν αναπηρίες ή μαθησιακές δυσκολίες διαφορετι¬ 
κές από εκείνες που αναγράφονται στην παράγραφο 1 
του παρόντος άρθρου. Οι γνωματεύσεις των υγειονο¬ 
μικών επιτροπών, των ΚΕΔΔΥ, των Ιατροπαιδαγωγικών 
Κέντρων (ΙΠΔ) εκδίδονται κατά προτεραιότητα μετά 
από σχετική αίτηση του ενδιαφερομένου. 

2. Οι μαθητές του άρθρου αυτού οποιασδήποτε τάξης 
του Λυκείου, σε όσα μαθήματα εξετάζονται ενδοσχολι- 
κά, εξετάζονται ταυτόχρονα με τους μαθητές της τά¬ 
ξης στην οποία ανήκουν και στα ίδια θέματα, σύμφωνα 
με τις διατάξεις του παρόντος. Ειδικά, οι μαθητές του 
εδαφίου α και της περίπτωσης ιι του εδαφίου β της πα¬ 
ραγράφου 1 του παρόντος άρθρου εξετάζονται ενώπιον 
επιτροπής, την οποία συγκροτεί για το σκοπό αυτό ο 
Διευθυντής του Λυκείου και την αποτελούν ο ίδιος ή 
ο Υποδιευθυντής, ως Πρόεδρος, και δύο (2) καθηγητές 
της ίδιας ή συναφούς με τα εξεταζόμενα μαθήματα 
ειδικότητας, ως μέλη. Ο μέσος όρος (Μ.Ο.) των βαθμών 
των δύο (2) καθηγητών είναι ο βαθμός του μαθητή στο 
εξεταζόμενο μάθημα. 

Κατά τις ολιγόλεπτες ή ωριαίες δοκιμασίες των τε¬ 
τράμηνων η προφορική εξέταση των μαθητών αυτών 
γίνεται από τον οικείο καθηγητή. 

3. Οι μαθητές της τελευταίας τάξης οι οποίοι υπάγο¬ 
νται στο εδάφιο α και στην περίπτωση ιι του εδαφίου 
β της παραγράφου 1 του άρθρου αυτού, για τα εξετα¬ 
ζόμενα με κοινά θέματα σε εθνικό επίπεδο μαθήματα, 
εξετάζονται ως ακολούθως: 

α) Στο οικείο Β.Κ. που λειτουργεί στη Διεύθυνση Δ.Ε. 
στην οποία ανήκει οργανικά το σχολείο φοίτησής τους, 
ενώπιον Επιτροπής Εξέτασης. Η Επιτροπή Εξέτασης του 
εδαφίου αυτού ορίζεται από τον Πρόεδρο του οικείου 
Β.Κ. και αποτελείται από: 

ί. Τον Πρόεδρο ή ένα μέλος της Επιτροπής του οικείου 
Β.Κ. ως Πρόεδρο. 

μ. Από δύο (2) εκπαιδευτικούς λειτουργούς Δ.Ε. για 
κάθε εξεταζόμενο μάθημα από αυτούς που το δίδαξαν 
ένα τουλάχιστον σχολικό έτος κατά την τελευταία τρι¬ 
ετία, ως εξεταστές-βαθμολογητές. 

μι. Από ένα (1) Σχολικό Σύμβουλο ή εκπαιδευτικό λει¬ 
τουργό Δ.Ε. με βαθμό Α' της ίδιας ή συγγενούς με το 
εξεταζόμενο μάθημα ειδικότητας, ως εξεταστή - τρίτο 
βαθμολογητή. 

ίν.Ένα εκπαιδευτικό λειτουργό Δ.Ε. ή διοικητικό υπάλ¬ 
ληλο ως γραμματέα της Επιτροπής. Σε περίπτωση που 
οι εξεταζόμενοι μαθητές είναι περισσότεροι από είκοσι 
(20) ορίζεται και ένας βοηθός γραμματέας. Για κάθε 
είκοσι (20) επιπλέον εξεταζομένους ορίζεται ένας ακόμη 
βοηθός γραμματέας. 

Στην Επιτροπή μπορεί να παρίσταται και ένας (1) Σύμ¬ 
βουλος Ειδικής Αγωγής και Εκπαίδευσης ή ο Προϊστά¬ 
μενος του οικείου ΚΕΔΔΥ ή εκπαιδευτικός Δευτεροβάθ¬ 
μιας Εκπαίδευσης ο οποίος υπηρετεί στο ΚΕΔΔΥ, για 
την παροχή διευκρινήσεων ή επεξηγήσεων σε θέματα 
ειδικών εκπαιδευτικών αναγκών, όταν ζητηθεί από την 
επιτροπή. 

Στο χώρο λειτουργίας της Επιτροπής εξέτασης πα- 
ρευρίσκεται σχολίατρος ή άλλος ιατρός του δημοσίου 
ή ιδιώτης ιατρός, ο οποίος ορίζεται με απόφαση του 
οικείου Νομάρχη μετά από εισήγηση του οικείου Διευ¬ 
θυντή της Διεύθυνσης Δ.Ε. για την αντιμετώπιση οποι¬ 
οσδήποτε έκτακτης ανάγκης των εξεταζομένων. 

Ο οριζόμενος ιατρός οφείλει να είναι παρών μισή του¬ 
λάχιστον ώρα πριν από την έναρξη των εξετάσεων και 
να παραμείνει σε όλη τη διάρκεια των εξετάσεων. 

Σε περίπτωση που οι εξεταζόμενοι είναι περισσότεροι 
από πέντε (5) σε κάθε εξεταζόμενο μάθημα, με απόφασή 
του ο Πρόεδρος της Επιτροπής μπορεί να αυξάνει τον 
αριθμό των μελών - εξεταστών ανάλογα με τον αριθμό 
των μαθητών και τα μαθήματα στα οποία προσέρχονται 
να εξεταστούν. 

Κάθε Επιτροπή έχει ως έργο την εξέταση και βαθ¬ 
μολόγηση σε κάθε μάθημα των μαθητών που ανήκουν 


στο εδάφιο α και στην περίπτωση ιι του εδαφίου β της 
παραγράφου 1 του άρθρου αυτού. 

Στο γραπτό δοκίμιο κάθε εξεταζομένου σημειώνεται 
ο τρόπος εξέτασης του μαθητή και υπογράφεται από 
τους εξεταστές και τον Πρόεδρο της επιτροπής. Κατά 
την εξέταση παρευρίσκεται και ο τρίτος βαθμολογητής, 
για να αξιολογήσει το μαθητή σε περίπτωση διαφοράς 
βαθμολογίας. 

β) Στις Διευθύνσεις Δ.Ε. στις οποίες δεν λειτουργούν 
Β. Κ. καθώς και στην περίπτωση που ο αριθμός των 
μαθητών που εξετάζονται σε ένα Β.Κ. είναι μεγαλύτερος 
από ογδόντα (80) με απόφαση του οικείου Διευθυντή 
της Διεύθυνσης Δ.Ε. ορίζεται Ειδικό Εξεταστικό Κέντρο. 
Με την ίδια απόφαση ορίζεται ο Πρόεδρος της Επιτρο¬ 
πής Εξέτασης από τους έχοντες τα προβλεπόμενα για 
τους Προέδρους Βαθμολογικών Κέντρων προσόντα. Ο 
Πρόεδρος της Επιτροπής Εξέτασης ορίζει τα υπόλοι¬ 
πα μέλη της επιτροπής, τον γραμματέα και τον βοηθό 
γραμματέα όπου απαιτείται, εφαρμοζομένων κατά τα 
λοιπά των διατάξεων του εδαφίου α της παρούσης 
παραγράφου. 

Δεν μπορεί να συμμετέχει στις Επιτροπές του Βαθ¬ 
μολογικού και του Ειδικού Εξεταστικού Κέντρου όποιος 
έχει σχέση συγγένειας εξ αίματος ή εξ αγχιστείας μέχρι 
και του τρίτου βαθμού με μαθητή που εξετάζεται σ’ αυ¬ 
τήν ή καθηγητής που δίδασκε το ίδιο σχολικό έτος στο 
Λύκειο στο οποίο φοιτούσε ο εξεταζόμενος μαθητής. 

γ) Στο Εξεταστικό Κέντρο όπου εξετάζονται οι μα¬ 
θητές του Λυκείου στο οποίο φοιτούν, όσοι υπάγονται 
στην περίπτωση ι του εδαφίου β και στο εδάφιο γ της 
παραγράφου 1 του παρόντος άρθρου. Η εξέταση των 
μαθητών αυτών γίνεται σε ξεχωριστή αίθουσα και ο 
χρόνος εξέτασης μπορεί να παραταθεί με απόφαση της 
Λυκειακής Επιτροπής. Τα γραπτά τους συγκεντρώνονται 
μαζί με τα γραπτά των λοιπών μαθητών και διαβιβάζο¬ 
νται για βαθμολόγηση στο οικείο Β.Κ. 

4. Οι αιτήσεις και οι γνωματεύσεις που αναφέρονται 
στο άρθρο αυτό υποβάλλονται στο Διευθυντή του οικεί¬ 
ου Λυκείου το αργότερο μέχρι 20 Φεβρουάριου εκάστου 
έτους. Στις περιπτώσεις προσωρινής αδυναμίας λόγω 
τραυματισμού ή βλάβης των μαθητών, που καθιστά αδύ¬ 
νατη τη χρήση τους για γραφή, οι γνωματεύσεις μπορεί 
να υποβάλλονται και αργότερα.» 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 9 Φεβρουάριου 2009 

